**ПЛАН – ПРОГРАМА**

**ЗА РАЗВИТИЕ НА ДЕЙНОСТТА**

**В НАРОДНО ЧИТАЛИЩЕ „БУДИЛНИК-1903”**

**С.СУСАМ ПРЕЗ 2022 Г.**

**1. ВЪВЕДЕНИЕ**

Програмата за развитие на читалищната дейност през 2022 г. е съобразена с изискванията на чл. 26 а, ал. 2 от Закона за народните читалища. Изготвянето на Програмата за развитие на читалищната дейност през 2022 г. цели обединяване на усилията за развитие и утвърждаване на читалището като важна обществена институция, реализираща културната идентичност на с.Сусам. Програмата ще подпомогне и популяризира годишното планиране и финансиране на читалищната дейност.

**2. АНАЛИЗ НА СЪСТОЯНИЕТО НА ЧИТАЛИЩЕТО:**

На територията на с.Сусам функционира само Народно читалище „Будилник-1903”.

Читалището има изключително значение за съществуващото културно многообразие и заедно с другите институции е фактор за интелигентния растеж, преследван от Европейския съюз, чрез инвестиции в образованието, творчеството и иновациите.

**2.1.** Външната среда осигурява следните възможности:

* Сътрудничество с общинската администрация, НПО, училища,читалища от региона
* Проекти

**2.2.** Кои са силните страни на вътрешната среда?

* Щатен персонал, обезпечаващ читалищната дейност;
* Кадрови ресурс с дългогодишен стаж в сферата на читалищната дейност;
* Собствена материална база;
* Наличие на компютри и офис техника;
* Наличие на библиотека в читалището;
* Интерес към търсене и развиване на нови форми на читалищна дейност;

**2.3.** Слаби страни:

* Липса на финансов ресурс за развиване на нови форми на дейност;
* Липса на финансов ресурс за поддръжка и ремонт на сграден фонд;

**3. ОСНОВНА ЦЕЛ НА ПРОГРАМАТА:**

**3.1.** От направения анализ на читалището може да се направи изводът, че е необходимо да продължава партньорството на читалището с Общината, с училища, НПО и предимно местната общност с цел финансиране и намиране път и към работещите хора за привличане в дейности.

**3.2.** Подпомагане на традиционните читалищни дейности и търсене на нови съвременни форми за тяхното развитие и предаване;

**3.3.** Необходима е подкрепа и насърчаване на любителското творчество, насочено към нематериалното културно наследство.

**4. ОСНОВНИ ДЕЙНОСТИ ПО ИЗПЪЛНЕНИЕ НА ПРОГРАМАТА**

**4.1 ОРГАНИЗАЦИОННА И СТОПАНСКА ДЕЙНОСТ:**

Организационната дейност в читалището е насочена към създаване на по-добри възможности за работа на читалищните дейци и потребителите, както и откликване на новите потребности на българското общество. Ще се работи за създаване на условия за организационна стабилност и утвърждаване ценностите на гражданското общество. В тази връзка се предвиждат следните основни задачи за изпълнение:

* Провеждане на работни съвещания с работещите в читалището. Работа за

повишаване на тяхната квалификация, посредством организиране на различен тип семинари, както и включването им в срещи и конференции, отнасящи се до тяхната работа;

* Дейности по привличане на нови членове на читалището;
* Повишаване на културата за работа с читатели и потребители.
* Сградата на читалището е с голяма площ и обем и се нуждае от непрекъснати текущи и основни ремонти, които трудно могат да се финансират. Прекаленото отлагане на ремонтите може да превърне голяма част от тази инфраструктура в неизползваема.

Сградата на читалището се нуждае от ремонт:

* ремонт на сцената и кинозалата ; вътрешно освежаване и смяна на дограма;
* ВИК инсталация и санитарен възел;
* обновяване на библиотеката;

Затова са необходими действия за проектиране и кандидатстване с проекти за реконструкция пред национални и международни програми.

Техническата обезпеченост на читалището е сравнително добра.

**4.2 . ЛЮБИТЕЛСКО ТВОРЧЕСТВО И ХУДОЖЕСТВЕНО – ТВОРЧЕСКА ДЕЙНОСТ:**

Развитието на читалищната дейност се определя не само от потребностите на местната общност. Общият брой на читалищните членове е 51 Читалищните любителски колективи са 3 на брой с около 24 самодейци.

Съществена част от дейността на читалището е грижата за разширяване и  развитие на любителското художествено творчество. Читалището се явява като най-естествения мост между миналото и съвремието и ролята му при създаването, укрепването и възпроизвеждането на традициите и културата по места е незаменима.

Художествено-творческата дейност в читалището цели запазване и развитие на традиционните ценности на българския народ, съхранение на обичаите и традициите, както и създаване на нови традиции, породени от нуждите на местните общности. Чрез тази дейност читалището ще работи за привличане на младите хора и учениците към читалищните самодейни колективи, както и за осмисляне свободното време на учениците през лятната ваканция. С изявите на читалището ще се работи за развитие и обогатяване на културния живот в населеното място, за утвърждаване на националното самосъзнание и отчитане и съхранение богатството на местната и етническа култура. За осъществяване на тези задачи ще бъдат изпълнявани следните дейности:

* Поддържане на утвърдените форми в любителското художествено творчество и създаване на нови;  ангажирано участие в общинските конкурси, празници и др. прояви.

* Осъвременяване на читалищните дейности и услуги чрез обучение на хората от всички възрасти с цел развитие на гражданското общество. Читалището – място за учене през целия живот.
* Участие в различни фолклорни и певчески фестивали и празници в региона
  1. **БИБЛИОТЕЧНА ДЕЙНОСТ;**

Към 31.12.2020 г библиотеката разполага с 5483 тома литература.

Библиотечната дейност е една от основните дейности на читалищата. Тя ще бъде насочена към:

−Превръщането на библиотеката в съвременен обществен информационен център, полезен партньор и ефективен участник в процесите на информационно осигуряване на гражданите на Общината;

−Библиотечно обслужване на гражданите.

−Обновяване на застарелия библиотечен фонд чрез участие с проекти в програми на Министерството на културата и други донори за нови книги.

−Експониране на изложби и кътове с литература, витрини.

− Включване в плана на библиотеката на конкретни дейности за работа с подрастващите и приобщаване към читателската аудитория.

**4.4. РАБОТА ПО СОБСТВЕНИ ПРОЕКТИ И ТАКИВА В СЪТРУДНИЧЕСТВО С ДРУГИ НПО:**

Тази програма е стъпка в осъществяването на насоките за превръщането на читалището в център за култура и образование. Постигането на поставените цели в Програмата . изисква да се обединят усилията и ресурсите на всички страни, участващи в нейната реализация.

Модернизирането и укрепването ще се осъществи при насочване вниманието и усилията към задоволяване на реални обществени потребности чрез активното включване  на читалищните настоятелства   в разработването на целеви проекти.

**4.5 КРАЕВЕДСКА ДЕЙНОСТ**

Краеведската дейност е една от основните дейности на обществените библиотеки.Тя ще бъде насочена към събиране и запазване на народни песни,обичаи,предания и легенди,които са характерни за с.Сусам и региона.

**5. КУЛТУРЕН КАЛЕНДАР:**

Неделима част от настоящата програма е културният календар на НЧ “Будилник-1903”:

**КУЛТУРЕН КАЛЕНДАРЕН ПЛАН НА МЕРОПРИЯТИЯТА - 2022 ГОДИНА**

|  |  |  |  |  |  |  |  |
| --- | --- | --- | --- | --- | --- | --- | --- |
| **ДАТА** | **МЯСТО** | **КУЛТУРНА ПРОЯВА** | **ОРГАНИЗАТОР/ И** | **ЗА КОНТАКТИ** | **Собствени**  **средства** | **От дарения/ по проект** | **От**  **общината** |
| 13.01 | библиотека | „Ден на българското кино”прожекция на български филм | НЧ “Будилник-1903” | НЧ “Будилник-1903” |  |  |  |
| 21.01 | библиотека | Бабин ден- Ден на родилната помощ. Възстановка на ритуала „Поливане на бабата”;празнична програма | НЧ “Будилник-1903” | НЧ “Будилник-1903” |  |  | 50 лв |
| 04.02 | библиотека | -„Световен ден за борба с рака”беседа с гост местният фелдшер | НЧ “Будилник-1903” | НЧ “Будилник-1903” |  |  |  |
| 14.02 | Лозов масив | Ден на лозаря-„Трифон Зарезан”-конкурс за най-добро домашно вино,народно веселие, участие на самодейците от мъжката група в ритуала „Зарязване” | кметство с.Сусам и съорганизатори :общ.Мин бани и НЧ “Будилник-1903” | НЧ “Будилник-1903” |  |  | 600 лв |
| 19.02 | библиотека | Годишнина от обесването на Васил Левски Витрина от книги,полагане на венец на паметната плоча | НЧ “Будилник-1903” | НЧ “Будилник-1903” |  |  |  |
| 01.03 | Центъра на с.Сусам | Празник- Баба Марта в Сусам; Ден на самодееца Закичване с мартеници  -концерт на Самодейните колективи към читалището | НЧ “Будилник-1903” | НЧ “Будилник-1903” |  |  | 320лв. |
| 03.03 | библиотеката | Витрина от книги в библиотеката по случай Освобождението на България и мултимедийна прожекция | НЧ “Будилник-1903” | НЧ “Будилник-1903” |  |  |  |
| 06.03 | Центъра на с.Сусам | „Сирни заговезни”празнично пеено хоро от самодейците и обичаите „Хамкане” и „Въртене на оратник”с участие на деца от селото. | НЧ “Будилник-1903” | НЧ “Будилник-1903” | 50лв |  | 150лв |
| 08.03 | Залата в читалището | Международен ден на жената Развлекателна програма за жената-конкурс „Кулинарно изкушение” | НЧ “Будилник-1903” | НЧ “Будилник-1903” | . |  | 100лв |
| 02.04 | библиотека | „Ден на детската книга Маратон на четенето” | НЧ “Будилник-1903” | НЧ “Будилник-1903” |  |  |  |
| 21.04 | библиотека | Велики четвъртък Боядисване на яйца с участието на деца от селото | НЧ “Будилник-1903” | НЧ “Будилник-1903” |  | 20лв |  |
|  | С.Сусам | Да почистим България за един ден .Инициатива за почистване на селото | НЧ “Будилник-1903” | НЧ “Будилник-1903” |  |  |  |
| 02.05 | библиотека | Великденски празник-конкурс за най-красиво изписано яйце | НЧ “Будилник-1903” | НЧ “Будилник-1903” |  |  |  |
| 06.05 | с.Бодрово | Участие на самодейните състави в с.Бодрово и с.Горски извор | Читалище с.Бодрово | НЧ “Будилник-1903” |  |  | 100 |
| 09.05 | Центъра на селото | Ден на победата Полагане на венец на паметната плоча на загиналите във втората световна война жители на селото | НЧ “Будилник-1903” | НЧ “Будилник-1903” |  |  |  |
| 20.05 | гр.Хасково | „Китна Тракия пее и танцува Участие на самодейните състави в „Китна Тракия”гр.Хасково | Община Хасково | НЧ “Будилник-1903” |  |  | 100 |
| 24.05 | библиотека | Честване деня на славянската просвета и култура-рецитал и презентация | НЧ “Будилник-1903” | НЧ “Будилник-1903” |  |  |  |
| 01.06 | библиотека | „Международен ден на детето”прожекция на анимационни филми | НЧ “Будилник-1903” | НЧ “Будилник-1903” |  |  |  |
| 02.06 | библиотека | Ден на Ботев и загиналите за свободата на България -витрина от книги | НЧ “Будилник-1903” | НЧ “Будилник-1903” |  |  |  |
| 24.06 | С.Сусам | Еньов ден -разходка с цел събиране на билки с участието деца от селото | НЧ “Будилник-1903” | НЧ “Будилник-1903” |  |  |  |
|  | с.Крепост | Участие на групите за автентичен фолклор във  фестивала в с.Крепост | Читалище с.Крепост | НЧ “Будилник-1903” |  |  | 100 |
|  | библиотека | „Лято в библиотеката”Лятно четене и рисуване за деца и ученици | НЧ “Будилник-1903” | НЧ “Будилник-1903” |  | 50 | 100 |
|  | с.Добрич | „По стъпките на Богородица”Участие на групите за автентичен фолклор във фестивала в с.Добрич | Читалище с.Добрич | НЧ “Будилник-1903” |  |  | 100 |
|  | Гр.Несебър | Участие на групите за автентичен фолклор в Световен шампионат по фолклор | ЕАФФ | НЧ “Будилник-1903” | 3000 |  | 1000 |
| 30.07 | с.Сусам | Традиционен събор „Илинден” | кметство с.Сусам и общ.Мин бани | кметство с.Сусам и общ.Мин бани |  |  | 2000 |
|  | гр.Неделино | Участие на самодейните групи в НФФ гр.Неделино | Община Неделино | НЧ “Будилник-1903” |  |  | 500 |
| 06.09 | библиотека | Съединението на България витрина от книги и мултимедийна прожекция | НЧ “Будилник-1903” | НЧ “Будилник-1903” |  |  |  |
| 22.09 | библиотека | Ден на Независимостта на България витрина от книги и мултимедийна прожекция | НЧ “Будилник-1903” | НЧ “Будилник-1903” |  |  |  |
| 29.09 | С.Сусам | Участие на групите за автентичен фолклор в гроздобера при откриването на фестивала„С хоро на гроздобер” | Сдружение „Фолклорен клуб Славяни”и община Мин.бани | НЧ “Будилник-1903” |  |  |  |
|  | С.Сусам | Да почистим България за един ден Инициатива за почистване на селото | НЧ “Будилник-1903” | НЧ “Будилник-1903” |  |  |  |
| 01.10 | библиотека | Международен ден на старите хора Среща с дълголетници | НЧ “Будилник-1903” | НЧ “Будилник-1903” |  | 50 |  |
| 01.11 | библиотека | Ден на народните будители витрина от книги;среща с дарители | НЧ “Будилник-1903” | НЧ “Будилник-1903” |  |  |  |
| 10.11 | с.Радиево | Тракия пее .Участие на мъжката група за автентичен фолклор в Преглед на мъжките фолклорни групи с.Радиево | Кметство с.Радиево | НЧ “Будилник-1903” |  |  | 100 |
| 21.11 | библиотека | Ден на християнското семейство беседа и мултимедийна прожекция с участие на деца от селото | НЧ “Будилник-1903” | НЧ “Будилник-1903” | 50лв |  | 100 |
|  | Зала читалище | Отпразнуване на златни сватби(50 години от сватбата) | НЧ “Будилник-1903” | НЧ “Будилник-1903” |  |  | 150лв |
|  | с.Доситеево | Участие на самодейните състави в с.Доситеево | с.Доситеево | НЧ “Будилник-1903” |  |  | 200 |
|  | С.Сусам | Коледа Забавна вечер на самодейците  Коледуване на мъжка певческа група в региона | НЧ “Будилник-1903” | НЧ “Будилник-1903” |  |  | 500 |
| 21.12 | Зала на читалище | Посрещане на Дядо Коледа за деца до 10-години | НЧ “Будилник-1903” | НЧ “Будилник-1903” | 50 лв |  | 100 лв |

**Всичко необходима сума за културен календар:**

**-6370лв-дапълнително субсидиране от община**

**-120 лв –от дарения**

**-3150 лв-от собствени средства**

**6. МАТЕРИАЛНО – ТЕХНИЧЕСКА БАЗА** **:**

Читалището извършва своята дейност в собствена материална база.

Материално-техническата база на читалището включва сградния фонд, оборудването и обзавеждане на библиотека, салон, зали и други помещения.

Чрез участие в различни донорски програми и финансиране от общинския бюджет ще се търсят начини за подобряване на материално-техническата база и създаване на оптимални условия за работа и занимания. Основните задачи, по които ще се работи през 2022 год. ще бъдат:

**6.1.** Създаване на по-добри условия за работа в библиотеката, за посетителите и самодейците в читалището;

**7. ФИНАНСИРАНЕ НА ПРОГРАМАТА:**

Финансирането на читалищата е регламентирано в Закона за народните читалища и се осъществява по следните начини:

**7.1.** Читалището финансира дейността в рамките на държавната субсидия;

**7.2.** Членски внос

**7.3.** Дарения

7.4.Допълнителна субсидия от община Минерални бани

**8. СРОК ЗА ИЗПЪЛНЕНИЕ И ОТЧЕТ НА ПРОГРАМАТА:**

**8.1.** Срокът за изпълнение на Програмата е в рамките на бюджетната 2022година;

**8.2.** Съгласно чл. 26 а, ал. 4 от Закона за народните читалища Председателят на читалището представя в срок до 31.03.2023 г. пред Кмета на Общината и Общинския съвет доклад за осъществените дейности в изпълнение на Програмата и за изразходваните от бюджета средства през 2022 г.

**ЗАКЛЮЧЕНИЕ:**

Настоящата едногодишна програма за развитие на Читалището е само вариант и процес във времето, един от многото начини, който ще се търси в бъдеще, за да стимулира развитието на общността, за да не се изостава от времето, което изисква коректност, компетентност, находчивост, вземане на нестандартни решения с пълната степен на отговорност, за да има устойчиво развитие в истинския смисъл на думата.

Секретар:....................

/Е.Въчева/